# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Blwyddyn ers ymosodiadau 7 Hydref** |
| **DYDDIAD**  | **07 Hydref 2024** |
| **GAN** | **Y Gwir Anrh Eluned Morgan AS, Prif Weinidog Cymru** |

Heddiw, rydym yn nodi blwyddyn ers i’r byd cyfan gael ei frawychu gan ymosodiad arswydus Hamas ar Israel, gan gynnwys ar ŵyl gerddoriaeth a oedd yn llawn pobl ifanc.

Lladdwyd mwy na 1,000 o bobl, anafwyd miloedd yn rhagor a chipiwyd pobl o'u cartrefi.

Daliwyd dros 250 o bobl yn wystlon, a hyd heddiw nid oes cyfrif am 97 ohonynt.

Ers y diwrnod ofnadwy hwnnw flwyddyn yn ôl, mae gwrthdaro wedi gwaethygu ar draws y rhanbarth gan achosi marwolaeth a dioddefaint i ddinasyddion diniwed yn Gaza, Libanus, Israel a'r Lan Orllewinol.

Fel Llywodraeth Cymru, rydym yn galw am i bob un o'r gwystlon gael ei ryddhau'n ddiamod. Galwn hefyd am gadoediad ar unwaith ac am ddiwedd ar yr holl gyfyngiadau ar gymorth dyngarol.

Rydym yn cydnabod gwaith arweinwyr ffydd a chymunedau Iddewig a Mwslimaidd yng Nghymru sydd wedi dod at ei gilydd yn heddychlon dros y flwyddyn ddiwethaf. Fel llywodraeth, byddwn yn parhau i gefnogi cymunedau yr effeithir arnynt ac yn parhau i weithio i ddod â'n holl gymunedau yma yng Nghymru at ei gilydd.